南吕・醉太平寄情
作者：查德卿
朝代：元

paragraphs: 钗分凤凰，衾剩鸳鸯，锦笺遗恨爱花香，写新愁半张。
晚妆楼阁空凝望，旧游台榭添惆怅，落花庭院又昏黄，正离人断肠。
春情东风柳丝，细雨花枝，好春能有几多时？韶华迅指。
芭蕉叶上鸳鸯字，芙蓉帐里鸾凰事，海棠亭畔鹧鸪词，问莺儿燕子。
楼台管弦，院落秋千，香风淡淡月娟娟，朱帘半卷。
香消玉腕黄金钏，歌残素手白罗扇，汗溶粉面翠花细，倚阑人未眠。
春风管弦，夜月秋千，调风弄月醉花前，把花枝笑捻。
千金曾许如花面，半生未了看花愿，一春长费买花钱。
风流少年。
清名先生子陵，隐者渊明，南州旧隐老云卿，为清高显名。
一个向七里滩曾受君王聘，一个向五柳庄终受彭泽令，一个向百花洲不受宋朝征，与巢由共清。